Ta'n Dein (Yernish: An Daingean ny Daingean Uí Chúis, Baarle: Dingle) ny valley ta soit ayns Gaeltaght Cherree, Pobblaght Nerin, 50 km sheear sheear yiass veih Traie Lee as 80 km sheear sheear hwoaie veih Keeill Airney. Ta'n balley soit er purt najooragh er lieh-innys y Dein. T'ad y turrysaght, yn eeasteyraght as yn eirinys preeu-çhynskylyn y valley.

Va Carl Larsson (28 Boaldyn, 1853 - 1919) ny pheinteyr Soolynagh. Rug eh ayns Stockholm, y Toolynn, ayns 1853 as hooar eh baase 'sy vlein 1919.

Ta'n fillym goaill stiagh claare beg feer-skeealagh er taghyrtyn yn obbyr fillym, The Balanda and the Bark Canoes (""y Fer Bane as ny Finneigyn Roostey""). Chosnee eshyn aundyr Claare Beg Feer-Skeealagh Share ny h-Austrail da de Heer, Tania Nehme as Molly Reynolds. T'eh bentyn rish eddyr-obbraghey ny cultooryn ayns obbyr fillym, eiyrtys coryssyn clein er yn obbyr, as streeuyn sthie ny sleih bun-dooghyssagh eddyr eiraght, tradishoon as bea jeianagh.

Ta Bacteria (bacteyryn) ny phossan mooar dy vynorgaanee phrokaryotagh un-chillagagh. T'ad ooilley-ynnydagh er feie ny cruinney; t'ad gaase 'sy thalloo, ayns geillyn ushtey çheh, jeeyll goul-rooragh, ushtey as kirp lossreeyn as beiyn bio. Ta mysh 40 millioon bacteyr ayns gramme dy halloo as millioon jeu ayns millileetyr dy ushtey villish; s'cosoylagh dy vel queig nonillion (5×1030) bacteyr er y chruinney. T'ad jannoo magh ayrn mooar jeh bea-chorpys ny cruinney.

Ayns ny 1970yn, foslee shappyn currit da caslys-earishlioaryn, harrish America Hwoaie. V’ad feer ymmydoil son ard-jeeaneyderyn as earishlioaryn oirragh; agh hug ad er y theay yn eie dy row caslys-earishlioaryn nyn geau traa da possan beg, ayns ynnyd jeh farrail cadjin. Haink skeealyn y ve ny s’lhiurey as ny smoo co-chast, as v’eh er lhaihderyn ny smoo ym-lioaryn y chionnaghey son çheet dys jerrey y skeeal.

Ta'n shennaghys foddey dy troarey eirinagh, kianglt rish aghtyn eirinagh noa-emshiragh lheid as ymmyd smaghtaghey noidyn as eoylley, as teaumey veih sollaghar jeeragh stiagh ayns glish, awinyn as loghyn builley er ny h-eggo-choryssyn ushtey oor najooragh as cur broo er bea-neuchaslid ayns Nerin.

She towse obbyr tarmaynagh heeraghyn eh lane troar sthie ny LTS. T'eh çheet er feeu margee ooilley troar as shirveishyn t'er nyn nyannoo sthie y çheer ayns blein.